GiliGold/VAD_KnessetCorpus huggingface dataset:
אורית זוארץ:
צריך לקיים דיון עקרוני, ואולי לקבוע אמות מידה, ולא להתחיל כל שבוע על פי פרשייה כזו או אחרת לבחון את סוגיית החסינות של חברי הכנסת.
אורית זוארץ:
אנחנו רואים כאן הסלמה, שהיא עלולה להיות מאוד מסוכנת לנו, וצריך לעגן את זה בצורה ממוקדת, ולא להתייחס לחבר כנסת כזה או אחר.
אורית זוארץ:
צריך לקבוע רף כולל.
אורית זוארץ:
יחד עם זאת, וזה לגבי החברה האזרחית ברצועת עזה, אנחנו עדיין חייבים להמשיך ולאפשר להם לקבל את הסיוע ההומניטארי.
אורית זוארץ:
אני חושבת שהמיעוט הזה שמסית, שמלבה יצרים ושפוגע, או מנסה לפגוע בדמוקרטיה ובריבונות שלנו, צריך להתייחס אליו בהתאם ובאופן מובחן.
יריב לוין:
חבר הכנסת מיכאלי, בבקשה.
אברהם מיכאלי:
כבוד היושב ראש, אני רוצה להתייחס להחלטה שלך, ואני מסכים אתה, ואני מכבד אותה.
אברהם מיכאלי:
אני חושב שהבוקר בסיטואציה של אי בהירות גדולה, מה שקורה שם בשטח, חוץ מזה שאנחנו צריכים לתמוך בחיילי צה"ל, ושבאמת נאחל להם שיצליחו בפעולה שלהם, ויחזרו הביתה לשלום.
אברהם מיכאלי:
לכן היה טוב הבוקר לא לקיים את הדיון הזה, עם כל החשיבות של מה שהחברים פה אמרו.
אברהם מיכאלי:
אפילו הייתי מציע, לפני המשך הדיון, תקיים איזה דיון מקדמי לגבי הפרוצדורה, איך נעשה את זה, כדי שההחלטות שלנו יהיו אפקטיביות - אולי לגבי חברים כאלה, חברים אחרים שם.
יריב לוין:
חבר הכנסת אילטוב, זאת הזדמנות גם להודות גם לך וגם לחבר הכנסת אלקין על כמה עצות טובות הבוקר.
רוברט אילטוב:
אני רוצה לחזק אותך בהחלטתך, שלא תקיים דיון.
רוברט אילטוב:
הזמן הוא לא לדון על הנושא הזה.
רוברט אילטוב:
הנושא הזה הוא חשוב, הדיון חייב להיות רחב, מערכתי, בטיפול מערכתי, הצבת גבולות ברורים מאוד וכללי משחק.
רוברט אילטוב:
לא יכול להיות שבמשחק הזה אין כללי משחק.
רוברט אילטוב:
לא יכול להיות שהחברים שלנו, חברי הכנסת, יתנהלו בצורה כזאת, שאין פה חוק, אין פה דין ואין פה דיין.
רוברט אילטוב:
אנחנו צריכים לדון לא ברמת האופרטיביות אלא ברמת החקיקה, למנוע את הדברים האלה.
רוברט אילטוב:
אנחנו לא הממשלה, אנחנו לא המשטרה.
רוברט אילטוב:
המשטרה והממשלה וגורמי האכיפה חייבים לאכוף את החוק.
רוברט אילטוב:
אני רוצה בכל אופן בשם סיעתי לחזק את כוחות צה"ל ואת הממשלה בפעולותיה, ואין ספק שאנחנו צריכים לקבוע גבולות ברורים וכללי משחק ברורים בנושא הזה.
רוברט אילטוב:
צריך לסיים את הסאגה הזאת של הקבוצה הקטנה הזאת, שהיא בעצם לא מייצגת שום אינטרס של ערביי ישראל אלא האינטרס של חתרנות נגד מדינת ישראל.
רוברט אילטוב:
אני מציע לקבל את כל המידע ממערכת הביטחון, לראות את כל העדויות, את כל החומרים שישנם, ולבחון את הדברים לגופו של עניין, כשהדברים יגיעו.
יריב לוין:
בזה תם החלק הזה.
יריב לוין:
טוב שיש קונצנזוס.
יריב לוין:
תמיד אומרים שמתאחדים נגד אויבים, אז יכול להיות שהקונצנזוס הזה מבטא לא רק משהו עלינו, אלא גם על מה שעומד מולנו.
יריב לוין:
רבותיי, אני עובר לנושא שנשאר על סדר היום, והוא הסוגייה הצעת חוק זכות יוצרים (תיקון – שימוש מותר בתמונות שצילמו גופים ציבוריים), התש"ע-2010 (פ/2273); ישנה כאן בקשה של יושב ראש ועדת הכלכלה, חבר הכנסת אופיר אקוניס, להעביר את הצעת החוק מוועדת המדע והטכנולוגיה לוועדת הכלכלה.
יריב לוין:
חבר הכנסת שטרית יהיה כאן?
רחל אדטו:
לא.
יריב לוין:
אז אני אאפשר לחבר הכנסת אקוניס להציג את הבקשה, בבקשה.
אופיר אקוניס:
תודה, אדוני היושב ראש, אני פניתי אליך אתמול אחר הצהריים לגבי הבקשה שלי, הייתי אומר לא להעביר אלא להחזיר את ההצעה הזאת למקום שבו היא נולדה – ועדת הכלכלה.
אופיר אקוניס:
קודמיי בתפקיד, בעיקר שר התקשורת היום, חבר הכנסת משה כחלון, אם איני טועה, ריכז ביושבו כיושב ראש ועדת הכלכלה עבודה מאוד יסודית של 23 דיונים ועשרות שעות בהצעת חוק זכויות יוצרים.
אופיר אקוניס:
ההצעה הזאת גם התקבלה בכנסת ה-17, ואנחנו מדברים פה על הצעת חוק זכויות יוצרים – עובדה, גם זו כותרת החוק הזה – "תיקון - שימוש מותר בתמונות שצילמו גופים ציבוריים".
אופיר אקוניס:
זאת אותה הצעת חוק, להזכיר לחלק מהחברים פה, שבתחילה הממשלה התנגדה לו, כלומר זה שימוש בחומרים שהם בעצם ממשלתיים, שהם ציבוריים, אבל הממשלה בסופו של דבר שינתה את עמדתה.
אופיר אקוניס:
נכון, אתה צודק, אכן גופים ציבוריים.
אופיר אקוניס:
אמנם, חברת הכנסת אדטו, מדבר חבר הכנסת שטרית על שימוש דרך האינטרנט, אבל זה רק חלק מתוך הבקשה שלו, ולכן כאשר מדובר על חוק זכויות יוצרים, אני חושב- -
רחל אדטו:
הצעת החוק שלו מתייחסת לאינטרנט.
אופיר אקוניס:
גם, אבל לא רק.
אופיר אקוניס:
אקריא לך, בסעיף 31א, התיקון: הוספה - לרבות פרסומה באינטרנט, כלומר זה לא רק פרסומה באינטרנט.
אופיר אקוניס:
לכן אני חושב, אדוני היושב ראש, שהמקום הנכון וראוי, וזה המקום שבו טופל חוק זכויות יוצרים גם בכנסת הקודמת, זו ועדת הכלכלה, ולכן אני מבקש להעביר את הדיון.
אופיר אקוניס:
אגב, נמצא כאן חבר הכנסת מילר, שביושבו כיושב ראש הכנסת אומר שגם הדבר יכול היה לבוא לוועדת הכלכלה.
זאב אלקין:
ההצעה של הייעוץ המשפטי היתה לוועדת הכלכלה, אם אני זוכר נכון.
אופיר אקוניס:
היא הנותנת.
אופיר אקוניס:
תודה, יושב ראש הקואליציה.
אופיר אקוניס:
לא ידעתי.
אופיר אקוניס:
זאת בקשתי, ואי מבקש להצביע בעדה.
יריב לוין:
לפני שאאפשר לחברת הכנסת אדטו להתייחס, אני רק רוצה להבהיר שני דברים.
יריב לוין:
האחד הוא שנקבע כבר דיון בעניין הזה בוועדת המדע והטכנולוגיה להיום בשעה 11:00, ולכן גם התעכבה מעט פתיחת הישיבה, שאני ניסיתי לגבש איזושהי הבנה שתאפשר לדחות את הדיון ואולי אחר כך להגיע לאיזשהו הסדר.
יריב לוין:
הדבר הזה, לצערי, לא הסתייע, ומכאן שנותרנו במצב שמוכרחים לקיים את הדיון עכשיו בזמן הזה, שכן אחרת, משתתחיל הוועדה לדון, ודאי שהדבר יהיה יותר בעייתי.
יריב לוין:
למרות זאת אני מראש אומר שגם אם תתקבל החלטה על העברת הדיון, אני הייתי מציע שהוועדה בכל זאת תקבל באופן פוזיטיבי החלטה שקובעת מפורשות שיתאפשר עצם קיום הדיון שעתיד להתקיים היום בשעה 11:00, כי זומנו אליו אנשים רבים.
יריב לוין:
ודאי שהמידע שיתקבל כתוצאה מהדיון הזה יוכל להועיל גם לגופו של עניין – ודאי הפרוטוקול יובא בפני ועדת הכלכלה, אם וכאשר יוחלט אחרת כאן, כי נדמה לי שלא יהיה מכובד שאנחנו ננקוט במין אקט של ביטול ישיבה שעתידה להתקיים בשידור ישיר במועד קרוב.
יריב לוין:
הערה נוספת, שמזכירות לי כאן אתי וארבל, כמובן, שבכל מקרה, אם נחליט לבצע העברה, ההעברה נכנסת לתוקפה ברגע שאנחנו מודיעים על כך במליאה, בהצבעה במליאה, משום שמדובר בשינוי של החלטת המליאה הקודמת, ולכן נדמה לי שבצירוף הנסיבות הזה, גם אם יוחלט כאן אחרת, נדמה לי שזה המתווה הנכון ללכת בו.
רחל אדטו:
אני תמהה על כל הדיון הזה עכשיו, משום שהדיון, למיטב זיכרוני – הייתי בהצבעה הזאת – התקיים ביום רביעי אחר הצהריים, ובמסגרת ההצבעה שבה אושר החוק נקבע מפורשות על ידי נשיאות הכנסת במסגרת אותה הצבעה שהדיון עובר לוועדת מדע.
רחל אדטו:
לא היתה התנגדות, לא עלה הנושא של ועדת כלכלה.
רחל אדטו:
ארבעה ימים לאחר מכן מגיע מכתב, שהנושא שייך לוועדת כלכלה.
רחל אדטו:
אם היה באמת משהו, אני כבר מכירה, שבמסגרת אותה הצבעה על הצעה, כאשר יש קונפליקט לאיפה זה עובר, אומרים: אחד רוצה כלכלה, אחד - מדע, בוא נעביר את זה לוועדת הכנסת.
רחל אדטו:
פה לא היה בכלל קונפליקט, אלא מלכתחילה- -
אורי אורבך:
ואם ועדת חוץ וביטחון- -
רחל אדטו:
אבל פה בקשה מגיעה אחרי ארבעה ימים, ולכן זה מעורר שאלה, האם הדיון כאן הוא מהותי, זה דיון עוד פעם קואליציה-אופוזיציה, בלהוריד ידיים, מי ידון בזה, לכן השאלה כאן נראית לי לא לגמרי נקייה, כל הנושא הזה של להעביר את זה לוועדת הכלכלה.
רחל אדטו:
נראה לי שזה יותר פה עניין של הורדת ידיים, לאיפה זה ילך, מאשר הדיון המהותי, שבהחלט יכול להיות דיון שמתאים לוועדת מדע.
אופיר אקוניס:
אני רק רוצה לצטט מתוך פרוטוקול המליאה: היושב ראש, אלכס מילר, מקריא את התוצאות, וכמובן, כיוון שזו הצעת חוק שהתקבלה בתמיכת הממשלה, 21 בעד, אין נמנעים, אין מתנגדים – "הצעת החוק התקבלה ותמשיך לדיון בקריאה הראשונה בוועדת הכלכלה של הכנסת", כך אומר היושב ראש, ולאחר מכן מציע חבר הכנסת שטרית להעביר את זה לוועדת המדע.
אופיר אקוניס:
כלומר זה סדר הדברים.
רחל אדטו:
זה אושר.
אלכס מילר:
אני אסביר.
אלכס מילר:
לא מאשרים ועדה.
אלכס מילר:
אנחנו מעבירים חוק במליאת הכנסת בחקיקה טרומית, ליד כל נוסח של החוק, ליד הכותרת, יש המלצה של הייעוץ המשפטי של הכנסת, ושם מופיע השם של הוועדה שאליה ילך החוק.
אלכס מילר:
זו המלצה.
אלכס מילר:
כאשר החוק עובר, במידה שחבר כנסת מסוים, שרוצה שהחוק הזה יידון בוועדה אחרת, הוא קורא במליאת הכנסת לאותה ועדה, ואם אין ועדה נוספת, מתקבלת עמדתו של חבר הכנסת.
אלכס מילר:
מסיבה שחבר הכנסת שטרית ביקש לדון בוועדת מדע אחרי שקראתי את ההמלצה של היועצת המשפטית, כמובן שהנוהל שעכשיו אנחנו יושבים זה לא נוהל רגיל, כשאנחנו דנים, לאיזו ועדה ילך החוק, כששני הח"כים ביקשו שתי ועדות שונות.
אלכס מילר:
ח"כ שטרית ביקש.
אלכס מילר:
אני ציינתי שיש שם הצעה, ללכת לוועדת הכלכלה.
אלכס מילר:
ועדת הכלכלה מבקשת את הדיון על החוק הזה אצלם.
אלכס מילר:
זה נוהל שמקובל.
אלכס מילר:
אבל לא מצביעים על הוועדות, גם במליאת הכנסת.
אלכס מילר:
מצביעים כאן.
אלכס מילר:
זה לא שהיתה איזושהי הפתעה.
רחל אדטו:
אבל אישרת את זה.
אלכס מילר:
אבל יש נהלים.
אלכס מילר:
יש תקנות.
אלכס מילר:
יש לו אפשרות לעשות את זה, אם הוא רוצה.
אורית זוארץ:
התקבלה החלטה, ואתם חוזרים.
אורית זוארץ:
אם היה לך פקפוק, חבר הכנסת מילר, והיית במעמד של יושב ראש, למה אוטומטית לא- -
יריב לוין:
התשובה היא מאוד פשוטה.
יריב לוין:
קודם כל, ההליך הזה שקיים בתקנון נועד בדיוק למקרים האלה.
יריב לוין:
לא תמיד במהלך הדיון בנושא מסוים במליאה נמצא בהכרח יושב ראש הוועדה הנוגעת בדבר, נמצא בהכרח חבר כנסת שמסיבה כזו או אחרת יש לו עניין ורצון שהנושא הזה- -
אורית זוארץ:
זה כשל מסוג אחר, זה שהם לא נמצאים.
יריב לוין:
התקנון עשה הפרדה ברורה.
יריב לוין:
הוא אמר: אני, במקרה של ראשי ועדות, מתוך רצון להגן על תחום סמכותן של כל אחת מהוועדות, אני נותן להם את האפשרות לפנות לוועדת הכנסת, גם אם במליאה לא התבקש משהו אחר, ולבקש את ההעברה, והוועדה צריכה לדון בעניין.
יריב לוין:
שוב – הוועדה, כמובן שהיא עם הרכב פוליטי, והכול נכון, ואף אחד לא מסתיר את זה.
יריב לוין:
נדמה לי שבמקרה הזה יש הרבה מאוד סיבות ענייניות, מדוע נכון להעביר את זה לשם ברמה העניינית, מעבר לשיקולים הפוליטיים, שאני מניח שגם הם קיימים.
יריב לוין:
אני לא מנסה להגיד שזה לא קיים.
אופיר אקוניס:
רק לסבר את אוזנה של חברת הכנסת זוארץ, יש בקשות של יושבי ראש ועדות אחרים, כולל היום, אם איני טועה – גברתי מנהלת הוועדה, אני מעביר בקשה להעברה של הצעת חוק כלשהי לוועדת העבודה והרווחה של הכנסת מהטעם הפשוט שהציג חבר הכנסת אורבך – שזה הנושא של ועדת העבודה, שהתגלגל בטעות – הנה, אני אומר את זה כאן - לוועדת הכלכלה, בנושא אחר, אגב, ופה, כפי שאמר חבר הכנסת אורבך, למה – כי זה ההיגיון הפשוט, שלא לדבר על כך שכל חוק זכויות יוצרים כולו הוא בתחום אחריותה וסמכויותיה של ועדת הכלכלה.
רוברט אילטוב:
מעבר לזה שהתייחס לנושא חבר הכנסת אלכס מילר, אני רוצה להגיד שאני באופן אישי ישבתי בוועדת הכלכלה, ודנו עשרות מפגשים עם, אני לא טועה, מאות שעות של נושאים בדיונים לגופו של החוק, לגופן של הזכויות, דברים שבאמת ברמה המקצועית צריכים להתייחס אליהם.
רוברט אילטוב:
אני לא חושב שלוועדת מדע יש היכולת הזאת ואת הידע הזה לנהל את הדבר הזה, מעבר לכל הניסיונות הפוליטיים של צד זה או אחר.
אורית זוארץ:
תן קצת קרדיט לאנשים שיקראו פרוטוקולים- -
רוברט אילטוב:
מעבר לזה שזה חוק של שטרית, והוא רוצה לקדם אותו, אין שום יכולת לוועדת מדע לקדם את החוק הזה.
אברהם מיכאלי:
אני רוצה להגן על המקצוענות של ועדת מדע.
זאב אלקין:
זה לא קשור.
יריב לוין:
רבותיי, אל"ף, אני מציע שיהיה ברור ומובהר, שהוועדה לא קובעת בשום פנים ואופן שום עמדה ביחס לישיבה שמתקיימת היום בשעה 11:00, ואין לנו התנגדות שהישיבה הזאת תתקיים, ואין לנו בקשה שלא לקיים אותה – כמובן, בהנחה שלא יצביעו, זה ברור לחלוטין.
יריב לוין:
אם כן יצביעו, אנחנו נצטרך להידרש לעניין הזה.
יריב לוין:
צריך להבין, הרי גם אם נחליט עכשיו שאנחנו דורשים לא לקיים את הישיבה, אם מישהו יחליט לקיים אותה, הוא יכול, והוא גם יכול להצביע, אם הוא יחליט שהוא מצביע.
זאב אלקין:
הוא לא יוכל להציג את תוצאות ההצבעה במליאה.
יריב לוין:
רבותיי, חבר הכנסת שטרית לא כאן, אבל אני מרשה לעצמי לסנגר עליו - לא שהוא זקוק לסנגור שלי – אבל אני חושב שחבר הכנסת שטרית הוא רב ניסיון, רב מעמד ורב אינטגריטי מכדי לגרור אותנו למקום הזה, ואני מניח ומקווה ומאמין שלא כך יהיה.
יריב לוין:
לכן אני מציע שבכפוף להערה הזו שהערתי קודם, אנחנו נצביע לגבי הבקשה של- -
אופיר אקוניס:
אני יכול לשאול את הייעוץ המשפטי שלך, אם יכולה להיות הנחיה של הוועדה הזאת, שוועדת מדע לא תצביע?
יריב לוין:
הוועדה לא מנחה, אני לא נותן הוראות לראשי ועדות.
יריב לוין:
אני יכול לכל היותר לקרוא ולבקש בשם הוועדה כולה.
יריב לוין:
מה שיחליט יושב ראש הוועדה, זה בתחום סמכותו.
יריב לוין:
מי בעד לקבל את הבקשה של חבר הכנסת אקוניס, יושב ראש ועדת הכלכלה?
יריב לוין:
הצבעה בעד – 9 נגד – 2 נמנעים – אין הבקשה אושרה.
אלכס מילר:
רק לפרוטוקול – אני במקום דודו רותם.
יריב לוין:
בעד – 9, נגד – 2, נמנעים – אין, לפיכך אני קובע שחוק זכויות יוצרים (תיקון – שימוש מותר בתמונות שצילמו גופים ציבוריים), התש"ע-2010 (פ/2273) תועבר לדיון בוועדת הכלכלה מוועדת המדע והטכנולוגיה כפוף, כמובן, לאישורה של הכנסת.
אופיר אקוניס:
אני מודה לך.
יריב לוין:
אני פותח את הישיבה.
יריב לוין:
הנושא הראשון על סדר-היום, ערעורים על החלטת יושב-ראש הכנסת והסגנים שלא לאשר דחיפות הצעות לסדר-היום.
יריב לוין:
הוגש לנו ערעור אחד, של חבר הכנסת שלמה מולה, בעניין הצעתו בנושא מצבן הירוד של השכונות רמת-אשכול והחשמונאים בעיר לוד.
יריב לוין:
חבר הכנסת מולה, בבקשה.
שלמה מולה:
תודה רבה, אדוני היושב-ראש.
שלמה מולה:
אני שמח שהדיון הזה מתקיים בנוכחות האיש המחליף את הנציגה שלנו, אריה ביבי.
שלמה מולה:
אריה ביבי היה יושב-ראש ועדה קרואה, והוא מכיר את לוד טוב מכל אחד אחר פה.
שלמה מולה:
הוא מכיר את המצוקות של העיר.
שלמה מולה:
זו עיר שנקלעה לסיטואציה חברתית קשה מאוד.
שלמה מולה:
אני רוצה לקרוא מן הכתב את הפנייה של התושבים ברמת-אשכול, שפנו אלינו.
שלמה מולה:
יש שם גם מתנ"ס שנבנה על-ידי הסוכנות היהודית, שהוא בכלל לא מתפקד.
שלמה מולה:
הייתי שם בסיור עם חבר הכנסת אגבאריה.
שלמה מולה:
אני קורא מהכתוב: "אנו, תושבי השכונה, ממלאים אחר חובותינו האזרחיות, משלמים מסים, שומרים על החוק, אך לא מקבלים את הזכויות המגיעות לנו.
שלמה מולה:
הלכלוך והזבל בתוכם אנו חיים מביאים חולדות, עכברים נחשים ומחלות המזיקות לבריאותנו ולבריאות ילדינו.
שלמה מולה:
זוהי ממש סכנת נפשות.
שלמה מולה:
כמו כן, החולדות נכנסות בתוך הבניינים והמקלטים ונושכות את הילדים.
שלמה מולה:
נכנסות דרך מערכת הביוב, סותמות את הצנרת.
שלמה מולה:
הביובים עולים על גדותיהם ומתפוצצים וכך מהווים לכלוך, זיהום, זבובים ויתושים.
שלמה מולה:
ההיגיינה הציבורית מוזנחת ומלוכלכת והיא מהווה טיילת לעכברים ולחולדות.
שלמה מולה:
לא פתרון לשעות הפנאי של ילדינו.
מגלי והבה:
חבר הכנסת שלמה מולה, פרסמו שהחולדות שם רודפות את החתולים ומצליחות להתגבר עליהם.
מגלי והבה:
כאלה גדולות.
שלמה מולה:
אדוני היושב-ראש, 70% מהתושבים בשכונה הזאת הם ערבים ישראלים, 20% עולים מאתיופיה, 10% עולים ותיקים.
דוד רותם:
מה זה עולים ותיקים?
דוד רותם:
עולים או ותיקים?
שלמה מולה:
כל המדינה הרי זה עולים חדשים.
שלמה מולה:
גם אתה.
דוד רותם:
אני לא עולה ותיק.
שלמה מולה:
אתה בן לעולים אולי.
דוד רותם:
אני פלסטיני מבטן ומלידה.
שלמה מולה:
בשורה התחתונה, אין שירותים קהילתיים בשכונה הזאת, האלימות חוגגת.
שלמה מולה:
יש שם תחנת משטרה.
שלמה מולה:
בריונים ועבריינים ירו בתוך הבניין.
שלמה מולה:
שלושה קליעים נכנסו לתוך בית של משפחה אתיופית.
שלמה מולה:
הררי ידע שמבקרים בעיר חברי כנסת והוא בא.
שלמה מולה:
שאלנו אותו על מה שקורה, והוא השיב: מה אתם רוצים ממני?
שלמה מולה:
אין לי כסף, אני לא יכול לעשות כלום.
שלמה מולה:
המצוקות הן אדירות.
אריה ביבי:
זה לא שאין לו כסף.
אריה ביבי:
יש לו חמישה מיליון שקלים עודף בקופה.
שלמה מולה:
מי שנכנסת לתוך השכונה רואה איך אנשים חיים.
שלמה מולה:
זו פשוט בושה וחרפה.
שלמה מולה:
התפלאתי למה הנשיאות לא אישרה.
שלמה מולה:
זו בסך הכול הצעה לסדר, אני לא מבין את זה.
יריב לוין:
סגן יושב-ראש הכנסת, לראשונה כאן בתוארו זה.
יריב לוין:
ברכות.
יריב לוין:
חבר הכנסת מג'אדלה, בבקשה.
גאלב מג'אדלה:
אדוני היושב-ראש, מכובדי חברי הכנסת, אני כיושב-ראש ועדת הפנים ואיכות הסביבה, היום הגנת הסביבה, אני מכיר את הבעייתיות של השכונה.
גאלב מג'אדלה:
למען האמת, בלבי תמכתי בהצעה.
גאלב מג'אדלה:
אני מכיר את זה מוועדת הפנים.
מגלי והבה:
גם ביקרנו שם, אדוני, עם הישיבה בראשותך.
גאלב מג'אדלה:
אבל היו שם נושאים כבדי משקל, ולכן נאלצנו לעמוד במצב כזה שההצעה של חבר הכנסת שלמה מולה נדחית, בצער רב, אם כי אני אומר לך שאם בשבוע הבא תציג אותה פעם נוספת, אני מתחייב אישית לתמוך.
גאלב מג'אדלה:
אבל אם תסתכלו בנושאים שאישרנו אותם, חמישה נושאים.
גאלב מג'אדלה:
לכן אני, בצער רב, מבטא כאן את דעת הנשיאות.
גאלב מג'אדלה:
אתה לא היית צריך להסביר, זו שכונה שבשבילם היא כל עולמם.
גאלב מג'אדלה:
זה מובן מאליו.
גאלב מג'אדלה:
בשבוע הבא תציע את זה, זה מאוד חשוב לנו.
גאלב מג'אדלה:
אבל אני מקווה שתבין אותנו, כי היו לנו נושאים על סדר-היום.
יריב לוין:
חבר הכנסת רותם, בבקשה.
דוד רותם:
אדוני היושב-ראש, אני מוכרח לומר שכאשר כיהנתי כסגן יושב-ראש הכנסת הקפדתי מאוד לקיים את החלטות הנשיאות.
דוד רותם:
העניין הוא שסדר-היום של הכנסת הפך להיות דבר לא נעים.
יריב לוין:
אוורירי משהו.
דוד רותם:
לא נעים.
דוד רותם:
אתמול, יום שני, הכנסת עסקה בשני חוקים בקריאה ראשונה, וב-17:15 ננעלה ישיבת הכנסת.
רחל אדטו:
היה יום מיוחד אתמול, בגלל שהאי-אמון ירד.
גאלב מג'אדלה:
אתמול היה יום מיוחד וקשה.
דוד רותם:
והיום נלך ב-18:00 ומתי נגמור מחר?
דוד רותם:
כאשר היתה חקיקה בכנסת הקודמת והיינו גומרים ביום רביעי ב-22:00, אז הנשיאות הקפידה על חמש הצעות לסדר-היום.
דוד רותם:
היום, כשאנחנו גומרים בשעה מוקדמת – אני לא אגיד מה שאמרתי בפעם הקודמת, כי אחר כך זה יתפרסם בעיתון שכאשר אני מגיע ב-17:00 הביתה אני צריך לעשות ספונג'ה, והם לא מבינים שגם כשאני מגיע ב-22:00 אני צריך לעשות ספונג'ה.
שלמה מולה:
זה בסדר, גם אני עושה ספונג'ה.
דוד רותם:
הנשיאות, עם כל הכבוד, אישרה אתמול הצעה על ההתאבדות של שי אברמוב.
דוד רותם:
עליו כבר אין מה לדבר, הוא כבר התאבד.
דוד רותם:
פה אנחנו מדברים על אנשים שסובלים.
דוד רותם:
מדובר פה על עוד 10 דקות.
דוד רותם:
אני הייתי מאשר את ההצעה הזאת.
רחל אדטו:
כן, וגם מסר חברתי.
יריב לוין:
חבר הכנסת ביבי, בבקשה.
אריה ביבי:
אדוני היושב-ראש, כפי שנאמר אני מכיר את לוד, לא יותר טוב מכל העולם אלא כי הייתי שם יושב-ראש ועדה קרואה.
אריה ביבי:
מחר יש דיון על לוד, ובשבוע הבא יש לי הצעה לסדר בוועדת הפנים בנושא לוד, על כך שיושב-ראש הוועדה הקרואה לא ממלא את התפקיד שלו, ולדעתי צריך לסיים לו את התפקיד ולהעביר את זה בצורה דמוקרטית לידי תושבי העיר.
אריה ביבי:
יחד עם זאת, כמי שמכיר את שכונת אשכול, אני חושב שאם אשכול היה חי הוא לא היה מסכים שיקראו לשכונה הזאת שכונת אשכול.
אריה ביבי:
השכונה הזאת, ובכלל לוד, בנויה מרבדים רבדים.
אריה ביבי:
בשנות ה-90 נכנסו לגני אביב כ-10,000 תושבים.
אריה ביבי:
כשהקימו את מודיעין והקימו את שוהם, כל הרמה הגבוהה, השמנת של לוד, הלכה לשם.
אריה ביבי:
נשאר בלוד מצב סוציו-אקונומי מאוד נמוך.
אריה ביבי:
ראשי ערים לא יכולים לטפל בלוד בלי עזרה מהממשלה.
אריה ביבי:
הביאו יושב-ראש ועדה קרואה, ועם כל הכבוד לו, במקום להוציא כסף ולטפל בלוד – היום יש כחמישה מיליון שקלים בעודף בקופה, והוא חושב שכך ישאירו אותו יושב-ראש ועדה קרואה.
אריה ביבי:
לוד זקוקה לכסף הזה, זקוקה להשקיע את זה בשכונות, זקוקה להשקיע את זה במתנ"סים.
אריה ביבי:
אתן לך דוגמה קטנה.
אריה ביבי:
גם בשכונת אשכול יש 10 ילדים שהם מטופלים באקי"ם והם אמורים להגיע לבית-ספר ברמלה.
אריה ביבי:
החובה של עיריית לוד, שמשרד הרווחה, יחד עם משרד החינוך, יסיע אותם.
אריה ביבי:
זה כתוב בחוק, והם צריכים לעשות את זה.
אריה ביבי:
הייתי אצלו בלוד בנושא הזה.
מגלי והבה:
אתה בעד שנקבל את ההצעה של שלמה?
אריה ביבי:
כן.
אריה ביבי:
יד ימין לא יודעת מה יד שמאל עושה.
אריה ביבי:
משרד הרווחה אומר שזה קשור למשרד החינוך ולהפך.
אריה ביבי:
אמרתי לו: אתה ראש עיר, תחתוך.
אריה ביבי:
לדעתי כדאי לדון בלוד, בטח ובטח בנושא רמת-אשכול.
אריה ביבי:
זה עדיף מאשר לדון בכל מיני חוקים שאנחנו מביאים, שהם פופוליסטיים כדי לתפוס כותרת בעיתון.
אריה ביבי:
אני שמח שאין פה עיתונאים, שלא תחשוב שבאתי לפה בגלל עיתונאים.
רחל אדטו:
לא, כי ענייני העיר יקרים ללבך.
אריה ביבי:
נכון.
אריה ביבי:
גם פתח-תקווה, וכל מדינת ישראל יקרה ללבי.
יריב לוין:
חברת הכנסת אדטו, אתה רוצה להתייחס?
רחל אדטו:
כל מילה מיותרת.
רחל אדטו:
אני כמובן תומכת בלהעלות את זה לסדר-היום.
יריב לוין:
חבר הכנסת והבה?
מגלי והבה:
אני תומך.
אתי בן-יוסף:
אתה יכול להצביע במקום מולה.
יריב לוין:
אני רוצה להתייחס לשני דברים.
יריב לוין:
האחד, הסוגיה היא באמת סוגיה רבת חשיבות.
יריב לוין:
צריכה להיות שעת שאלות עם שר הפנים בקרוב, ואני העליתי במסגרת הזאת את הנושא של לוד.
יריב לוין:
אני מכיר היטב את העיר, ונדמה לי שמה שקורה שם, לרבות יישום דוח הביקורת של רואה-חשבון אבו-חדרה וכן הלאה – יש שם שורה שלמה של נושאים שטעונים טיפול.
יריב לוין:
אני טוען שאם המדינה לא תיקח על עצמה את לוד, אחת ולתמיד, לא יזוז שום דבר, וכל הניסיונות האלה הם טלאי על טלאי.
גאלב מג'אדלה:
הצעתי הצעה צנועה כדי לצרף לטריטוריה של לוד את שדה-התעופה.
גאלב מג'אדלה:
אבל יש כמה אינטרסנטים שרוצים לשבת על כיסא מרופד, לא רוצים שזה יעבור לציבור.
יריב לוין:
אין ספק שפה נדרש משהו מערכתי רחב, ואני חושב שדווקא בהקשר הזה ההצעה לסדר של חבר הכנסת מולה היא חשובה, משום שהיא דווקא מאירה לא את הדברים הענקיים, אלא מה קורה בסוף בנקודת הקצה וממה סובל אותו תושב בנקודת הקצה כתוצאה מהמצב שנוצר.
יריב לוין:
נדמה לי, משמיעת הדעות כאן, שיהיה רוב לקבל את ההצעה של חבר הכנסת מולה גם ללא קולי, כך שאני בוודאי אקיים הצבעה וכך יהיה.
יריב לוין:
יחד עם זאת, ואת זה אני רוצה לומר לסגן היושב-ראש מג'אדלה וסגן היושב-ראש והבה – אני מוצא את עצמי במצב לא כל כך סימפטי כאן.
יריב לוין:
תפיסתי הבסיסית היא, שצריך להיות מקרה מאוד יוצא דופן כדי שאנחנו נתערב בהחלטות נשיאות הכנסת, כי בדיוק בשביל זה יש נשיאות.
יריב לוין:
ואם אנחנו נהפוך את ועדת הכנסת לנשיאות-על, לא בשביל זה היא קיימת.
יריב לוין:
אלא שמה שקורה הוא שאנשים לא מגיעים, ואז התוצאה היא שמי שמגיש את ההסתייגות גם דואג לגייס אנשים, שזה לגיטימי ואלה הכלים שחבר כנסת צריך לפעול בהם, ופעם אחר פעם אנחנו נאלצים לקבל החלטות ולשנות את החלטות הנשיאות.
יריב לוין:
בעיני זה לא מצב נכון.
יריב לוין:
אני חושב שנכון שהדבר הזה יובא לידיעתו של יושב-ראש הכנסת.
יריב לוין:
אני מקווה לפחות, שגם יושב-ראש הקואליציה - - -
דוד רותם:
אל תכניס את יושב ראש הקואליציה, עוד יתחילו להטיל משמעת קואליציונית.
יריב לוין:
אני חושב שגם יושב-ראש הקואליציה וגם יושבת-ראש סיעת קדימה, כסיעה הגדולה באופוזיציה, צריכים למצוא את הדרך לבוא בדברים על-מנת שלא נקבל כאן כל כך הרבה בקשות, ועל-מנת שהנשיאות שמשקפת את החתך הרחב מאוד של כל הסיעות בבית תקבל את ההחלטות בצורה הזאת שלא נידרש כאן שבוע אחרי שבוע לעמוד במצב הזה.
דוד רותם:
אני חושב שהדרך לזה היא לא דיונים, אלא פשוט לראות את סדר-היום ולא להיות כבולים לחמש הצעות.
דוד רותם:
הרי החלטנו על חמש הצעות בקדנציה הקודמת.
ארבל אסטרחן:
זה היה כבר שנים בתקנון.
מגלי והבה:
למען ההגינות, גם יש הצעות לסדר-היום על חשבון הסיעה, וזה מגדיל פי שניים.
יריב לוין:
אני לא רוצה וזה לא בניסיוננו ובידיעתנו להציע לנשיאות מה לעשות.
יריב לוין:
אני פונה באמצעותך, חבר הכנסת והבה – אנא מצאו את הדרך בכוחות משותפים, שלא נימצא במצב הזה, כי אני במפורש אומר שאני חש חוסר נוחות.
יריב לוין:
לא כך זה צריך להיות.
יריב לוין:
מי בעד קבלת הבקשה של חבר הכנסת מולה?
יריב לוין:
מי נגד?
יריב לוין:
הצבעה בעד – 3 נגד – אין הבקשה מאושרת.
יריב לוין:
קביעת ועדה לדיון בהצעת חוק למניעת העסקה של עברייני מין במוסדות מסוימים (תיקון – החלה על עבירות אלימות כלפי קטינים וחסרי ישע) התש"ע-2010 – הצעת חה"כ ציפי חוטובלי (פ/2167).
יריב לוין:
הנושא הבא – קביעת ועדה לדיון בהצעת חוק למניעת העסקה של עברייני מין במוסדות מסוימים (תיקון – החלה על עבירות אלימות כלפי קטינים וחסרי ישע) התש"ע-2010 – הצעת חה"כ ציפי חוטובלי (פ/2167).
יריב לוין:
במליאה נשמעה הצעה להעביר את הנושא הזה לדיון בוועדת החוקה, חוק ומשפט.
יריב לוין:
כך מבקש גם יושב-ראש הוועדה, וחברת הכנסת חוטובלי הסכימה.
יריב לוין:
ומשכך, לפי דעתי, אפשר להעביר את זה לוועדת חוקה, חוק ומשפט.
יריב לוין:
מי בעד?
יריב לוין:
הצבעה בעד – רוב נגד – אין נמנעים – אין פה-אחד, אין מתנגדים, אין נמנעים.
יריב לוין:
אושר.
יריב לוין:
קביעת ועדות לדיון בהצעות לסדר היום הבאות –
יריב לוין:
אנחנו עוברים לקביעת ועדות לדיון בהצעה לסדר היום בנושא: "חרם כלכלי של ערביי ישראל על מוצרים מההתנחלויות" של חברי הכנסת אורי אריאל, ליה שמטוב, מירי רגב ועפו אגבאריה.
יריב לוין:
נשמעו הצעות להעביר את ההצעה לוועדות כלכלה ולחוץ וביטחון.
יריב לוין:
יושב-ראש ועדת הכלכלה מבקש להביא את ההצעה אליו.
יריב לוין:
יושב-ראש ועדת החוץ והביטחון אינו סבור שהעניין הזה בתחום הוועדה שלו.
דוד רותם:
ועדת כלכלה כבר עוסקת בזה.
יריב לוין:
לכן אני מציע להעביר לוועדת הכלכלה.
יריב לוין:
הצבעה בעד – רוב נגד – אין נמנעים – אין פה-אחד.
יריב לוין:
אין מתנגדים, אין נמנעים.
יריב לוין:
קביעת ועדות לדיון בהצעה לסדר-היום בבנושא: "מחאת הציבור הדרוזי על הפקעת קרקעותיו" - הצעת חברי הכנסת מגלי והבה, חנא סוייד, חמד עמאר, סעיד נפאע ומסעוד גנאים.
יריב לוין:
נשמעו הצעות להעביר את ההצעה לוועדת הכספים, לוועדת הכלכלה או לוועדה לביקורת המדינה.
יריב לוין:
בעיני זו הצעה בת חשיבות עצומה.
יריב לוין:
אני חושב שהנושא הזה של הפקעת הקרקעות – והיה לנו דיון ער במליאה – הוא קצה קרחון של בעיה הרבה יותר רחבה, שהגיע הזמן שתטופל כמו שצריך.
יריב לוין:
אני הצעתי במליאה שהנושא הזה יעבור לוועדת הכספים, כי מדובר בעניין של כסף, והגיע הזמן שיהיה דיון אמיתי בכל הסוגיה של הקצאת המשאבים למגזר הדרוזי.
יריב לוין:
יו"ר ועדת הכספים מוכן לקבל את הנושא אליו, יו"ר ועדת הכלכלה ויו"ר הוועדה לענייני ביקורת המדינה, שניהם אמרו שהנושא אינו בתחום סמכותם.
יריב לוין:
לכן יש הסכמה להעביר לוועדת הכספים, ואני מציע שכך נעשה.
יריב לוין:
אין מתנגדים ואין נמנעים.
יריב לוין:
לפיכך הנושא יעבור לוועדת הכספים.
מגלי והבה:
אני רוצה להודות לך ולהגיד לך, מניסיון של כנסות קודמות.
מגלי והבה:
היתה לנו ועדת הכנסת שהיינו מתחילים את הכנסת במלחמות אין-סופיות, ומי שלא בא לשם הפסיד.
מגלי והבה:
לפעמים כן מתקבלות החלטות, לא משנה מה ההחלטות.
מגלי והבה:
אני רוצה לברך אותך גם על הדרך, גם על היעילות, גם על הזמן שכל חבר כנסת משמיע דעתו.
דוד רותם:
קיבלנו כבר החלטה בעניין שלך.
מגלי והבה:
זה מוכיח שהכוונות שלי אמיתיות ולא בגלל עניין.
מגלי והבה:
יישר כוח לכל צוות הוועדה.
יריב לוין:
4.
יריב לוין:
אנחנו עוברים לנושא הרביעי על סדר-היום, הצעות לתיקון תקנון הכנסת.
שלמה מולה:
יש הסכמות, לא?
יריב לוין:
שום דבר בנושא הזה לא עושים בלי הסכמות.
יריב לוין:
אני מזכיר שעברנו לדון בחלק של הכלים הפרלמנטריים.
יריב לוין:
הנושא הראשון בו הוא הבעת אי-אמון בממשלה.
יריב לוין:
התחלנו את הדיון בנושא הזה בישיבה הקודמת.
יריב לוין:
למעשה עלתה סוגיה אחת שהיתה הסוגיה שעדיין אין לנו תשובה סופית איך אנחנו מתמודדים אתה, של השאלה מה קורה כאשר מבקשים להביע אי-אמון ולהפוך הצבעה על חוק בקריאה הראשונה או השנייה והשלישית להצבעת אי-אמון.
יריב לוין:
צריך לקבוע את המנגנון שעל פיו נוכל לדעת מהי עמדת הממשלה, כדי שאפשר יהיה להבין על מה מצביעים ואיפה כאן האי-אמון.
יריב לוין:
נשמעו הרבה מאוד דעות.
יריב לוין:
בסופו של דבר ביקשתי מהייעוץ המשפטי להכין נוסח.
דוד רותם:
אני חושב שהסיפא היא לא נכונה.